SACUL CU GLUME… (XIX)

SACUL CU GLUME… (XIX)

Mama către fiică:

– Draga mea, adu-mi 5 farfurii.

– Pentru ce?

– Trebuie să vorbesc cu taică-tu!

***

Tatăl şi fiul culeg prune.

– Tată, ce facem cu ele?

– Dacă e mă-ta acasă, facem compot. Dacă nu, facem pălincă.

***

– Cine este la poartă? îl întreabă un scoţian pe fiul lui.

– Sunt nişte oameni care strâng donaţii pentru ştrandul oraşului.

– Dă-le şi tu o găleată cu apă.

***

Un tip vine la bancă şi retrage o sumă imensă de bani.

Îi numără, apoi se adresează funcţionarului:

– Pot să-i depun iar?

– Dar de ce i-ai scos?

– Am vrut să verific dacă sunt toţi.

***

La psihiatru:

– Am fost săptămâna trecută la dv.

– Da, îmi amintesc, spuneaţi că vedeţi multe muşte, aşa, ca prin ceaţă.

– Da, da! Şi mi-aţi dat nişte pilule!

– Ei, au avut efect?

– Da, săru-mâna, dom doctor, acum le văd clar de tot, fiecare picioruş…

***

După ce stewardesa își termină obișnuitul „număr” privitor la siguranța zborului, un ardelean rostește:

– D-apăi coniță, parașute nu ne dați? Că io am mers și cu vaporu’ și ăia ne-or arătat unde-s colacii și bărcile de salvare.

– Domnule, aici nu suntem pe vapor, da?

– Da, deși io cred că-s mai mulți cei ce știu să înoate decât cei ce știu să zboare!

***

Doi ardeleni tăiau lemne, iarna, frig năprasnic.

– D-apoi vere, cum de nu ai luat șapca aia cu urechi?

– De când am avut accidentul, n-o mai port!

– Ce accident?

– Mi s-o oferit pălincă și n-am auzit…

***

Un ardelean vine acasă de la câmp și își găsește nevasta dezbrăcată, întinsă pe pat, transpirată și gâfâind…

– Ce-i mă nevastă, ce-ai?

– Am infarct… zice ea. Ardeleanul dă să cheme pe doctor când copilul lui de patru ani zice:

– Tată, unchiu Gheorghe e sub pat în pielea goală…

Ardeleanul ridică pătura de pe marginea patului și-l vede pe Gheorghe:

– Păi bine mă, nenorocitule, nevastă-mea moare de inimă și tu umbli prin casă în pielea goală de-mi sperii copilul?!

***

Un ardelean intră într-un magazin ca să cumpere un termos. Vânzătoarea îi arată unul:

– Uite bade, termosul asta e foarte bun: vara ține ceaiul rece, iar iarna îl ține cald.

Ardeleanul se scarpină după ureche, nedumerit:

– Apoi de, cucoană, dacă zici că-i bun, iacă l-oi lua. Dar, lămurește-mă și pe mine: de unde știe termosu ăsta când îi vară și când îi iarnă?

***

– E în stare de ceva?

– Da, e în stare de ebrietate.

***

Soţul îşi ceartă soţia.

– Ea: Dacă o să mă enervezi, o să mă duc la cursurile de pregătire: „Cum să devii scorpie”.

– El: Ca profesoară?

Contents